বদলে যাচ্ছেন কার্তিক আরিয়ান!

কলকাতা: বদলে যাচ্ছেন কার্তিক আরিয়ান (Kartik Aaryan)। রূপান্তরে কোন মহিমা দেখাতে চলেছেন ‘রুহ বাবা’? সেদিন সিকিমের পাহাড়ি গ্রামে পাগল প্রেমিক হয়ে ঘুরছিলেন বলিউডের কার্তিক আরিয়ান। হাতে গিটার নিয়ে বিরহের গান। এবার অভিনেতাকে দেখা গেল অন্য রূপে। তাহলে খুলে বলা যাক, স্যোশাল মিডিয়ায় কার্তিক আরিয়ান তাঁর আগামী ছবির ফার্স্টলুক শেয়ার করেছেন। সেই লুক সকলকে চমকে দিয়েছে।

বলিউডি ছবিতে নাগ-নাগিনীর প্রেমকাহিনি বেশ জনপ্রিয়। দশকে দশকে তৈরি হয় এমন কাহিনিনির্ভর ছবি। জিতেন্দ্র-রিনা রায়ের ‘নাগিন’। শ্রীদেবীর ‘নাগিনা’, সঙ্গী ছিলেন ঋষি কপূর। নাগিনের চরিত্রে দেখা গিয়েছে মৌনী রায় কিংবা সায়ন্তনী ঘোষকে। আর সেই তালিকায় ২০২৬ সালে যুক্ত হতে চলেছে কার্তিক আরিয়ানের ‘নাগজিলা: নাগলোক কা পহেলা কাণ্ড’। কর্ণ জোহরের (Karan Jahar) সঙ্গে এটি তাঁর দ্বিতীয় কাজ হতে চলেছে কার্তিক আরিয়ানের। প্রকাশ্যে এল ‘নাগজিলা’র টিজার পোস্টার। যে ছবিতে কার্তিক আরিয়ানকে দেখা যাবে ইচ্ছাধারী নাগের ভূমিকায়।

আরও পড়ুন: ধুতি-পাঞ্জাবিতে অঞ্জনা বসু

জানা গেল, ফ্যান্টাসি কমেডি ঘরানার সিনেমা। ‘নাগজিলা’য় কার্তিকের চরিত্রের নাম প্রিয়মবদেশ্বর প্যায়ারে চাঁদ। যে কিনা আদতে ইচ্ছাধারী নাগ। রিলিজের দিনক্ষণ জানিয়ে দিয়েছেন করণ জোহর। প্রযোজক জানালেন, ২০২৬ সালের ১৪ আগস্ট নাগপঞ্চমীর পুণ্যতিথিতে মুক্তি পাবে ‘নাগজিলা’। কর্ণ নিজের ইনস্টা হ্যান্ডল থেকে ভাগ করে নেন একটি মোশন পোস্টার। সেখানে সাপের হিসহিসানির সঙ্গে দেখা গিয়েছে কার্তিকের চেহারা, তবে তিনি পিছন ফিরে দাঁড়িয়ে রয়েছেন।

অন্য খবর দেখুন